CELEX: C2007/069/47
Language: lv
Date: 2007-03-24 00:00:00
Title: Lieta T-15/07: Prasība, kas celta 2007. gada 15. janvārī — Vācijas Federatīva Republika pret Komisiju

24.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 69/20
            
         Prasība, kas celta 2007. gada 15. janvārī — Vācijas Federatīva Republika pret Komisiju
   (Lieta T-15/07)
   (2007/C 69/47)
   Tiesvedības valoda — vācu
   Lietas dalībnieki
   
      Prasītāja: Vācijas Federatīvā Republika (pārstāvji — M. Lumma, C. Schulze-Bahr, kam palīdz C. von Donat, Rechtsanwalt)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atzīt par spēkā neesošu Komisijas 2006. gada 3. novembra Lēmumu K(2006) 5164 galīgā redakcijā par ar Komisijas 1995. gada 27. jūlija Lēmumu K(95) 1736 piešķirtās ERAF finanšu dalības Ziemeļreinas — Vestfālenes operatīvajā programmā Kopienu iniciatīvas RECHAR II ietvaros (ERAF Nr. 94.02.10.041/ARINCO Nr. 94.DE.16.056) samazināšanu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Ar apstrīdēto lēmumu Komisija samazināja Eiropas Reģionālās attīstības fonda (ERAF) dalību saistībā ar Ziemeļreinas — Vestfālenes operatīvajā programmā Kopienu iniciatīvas RECHAR II ietvaros.
   Pamatojot savu prasību, prasītāja norāda, ka ar apstrīdēto lēmumu tiek pārkāpts Komisijas 1995. gada 27. jūlija piešķiršanas Lēmums K(95) 1736.
   Turklāt tā norāda uz Regulas Nr. 4253/88 (1) 24. panta 2. punkta pārkāpumu, jo nepastāvot samazināšanas nosacījumi. Šajā sakarā tā it īpaši norāda, ka atkāpes no orientējošā finansēšanas plāna nav uzskatāmi par būtiskiem programmas grozījumiem.
   Pat ja pastāvētu būtisks programmas grozījums, prasītāja norāda, ka ir iepriekšēja Komisijas piekrišana par elastīgu orientējošā finansēšanas plāna piemērošanu, kas ir sniegta ar tās “Pamatnostādnēm par struktūrfondu operatīvo pasākumu (1994. — 1999.) finanšu noslēgumu ”(SEK (1999) 1316).
   Pieņemot, ka samazināšanas priekšnosacījumi pastāv, prasītāja iebilst, ka attiecībā uz konkrēto programmu atbildētāja nav izmantojusi tai piešķirtās vērtējuma pilnvaras. Prasītāja uzskata, ka Komisijai bija jāizvērtē, vai ERAF finanšu dalības samazināšana ir samērīga.
   
      (1)  Padomes 1988. gada 19. decembra Regula (EEK) Nr. 4253/88, ar ko paredz īstenošanas noteikumus Regulai (EEK) Nr. 2052/88 attiecībā uz struktūrfondu, no vienas puses, un struktūrfondu un Eiropas Investīciju bankas un citu pastāvošo finansēšanas instrumentu, no otras puses, darbības koordināciju (OV L 374, 31.12.1988., 1. lpp.).